### Publiser- og les avtaler etter 2024

Publiser- og les (PAR) avtaler ble utviklet for å vende abonnementstidsskrifter til å gå over til full og umiddelbar åpen tilgang innen en definert tidsramme (31. desember 2024, som spesifisert i Plan S Implementation Guidance). I 2018 ble det utarbeidet en felles strategi for forhandlinger om åpen tilgang til forskningsresultater, som ble støttet av Universitets- og høgskolerådet (UHR) i tråd med Plan S. Målet var å inngå avtaler som sikrer både publisering og lesing og at disse skulle bidra til å vende tidsskriftene fra lukkede til åpne kanaler.

cOAlition S annonserte i januar 2023 at de avslutter sin finansielle støtte til PAR-avtaler etter 2024. Kollisjonen mener at det er fare for at PAR-avtaler kan bli permanente og opprettholde hybrid åpen tilgang dersom avtalene forsetter på ubestemt tid. Det fremheves imidlertid at publisering gjennom PAR-avtaler fremdeles vil være i tråd med kravene i Plan S, og forhandlingskonsortier oppfordres til å inkludere kravet om at utgivere skal gjøre prisene transparente og tillate at forfattere beholder rettigheter til sine forskningsartikler.

Flere av cOAlition S medlemmene finansierer PAR-avtaler direkte med sine midler, mens Forskningsrådet dekker kostnader til åpen publisering av artikler som del av de indirekte kostnadene (overhead) til organisasjonen hvor forskeren er ansatt. For oversikt over hva de indirekte kostnadene omfatter, se [her](https://www.forskningsradet.no/sok-om-finansiering/budsjett/budsjettet-skal-innehold/foring-av-personalkostnader-og-indirekte-kostnader-for-naringsliv-offentlig-sektor-og-andre-sokere/).

Overheaden fra Forskningsrådet til institusjonene kan fremdeles benyttes til å dekke utgifter til PAR-avtaler siden disse fremdeles i tråd med Plan S. Det vil være opp til institusjonene selv å avgjøre om de ønsker å fortsette å betale for PAR-avtaler eller ikke etter 2024.